[{"text_idx": "#000003", "text": "India pealinn on ha\u0308das erakordse o\u0303husaastega"}, {"text_idx": "#000004", "text": "Delhi piirkond, kus asub ka India pealinn New Delhi, on mattunud paksu mu\u0308rgisesse sudupilve. Linnaelanike so\u0303nul on o\u0303hukvaliteet kogu ta\u0308navuse su\u0308gise jooksul kehv olnud, nii hulluks asjad varem la\u0308inud siiski pole."}, {"text_idx": "#000005", "text": "Kohati mo\u0303o\u0303deti o\u0303hukuupmeetris 810 mu\u0308rgist pisiosakest, inimesele kahjutu maksimumkogus on 25. O\u0303husaaste on pa\u0308rit transpordist, ehitusplatsidelt ja to\u0308o\u0308stusest, vahendas \"Aktuaalne kaamera\"."}, {"text_idx": "#000006", "text": "Delhi linn paikneb ta\u0308pselt keset kausikujulist orgu, misto\u0303ttu vajub ko\u0303ikvo\u0303imalik o\u0303husaaste sinna kokku. Linna peetakse juba ammuilma maailma ko\u0303ige saastunuma o\u0303huga linnaks, praegune olukord on aga ka karastunud linlaste jaoks midagi uut."}, {"text_idx": "#000007", "text": "\"Peale hingamisha\u0308irete mo\u0303jub see saaste ka psu\u0308hholoogiliselt halvasti. Talv pole veel ka\u0308es, seega udu see olla ei saa ja udus ei peaks ka mask peas ringi ka\u0308ima,\" nentis u\u0308ks intervjuu andnud elanik."}, {"text_idx": "#000008", "text": "O\u0303hk oli pu\u0308hapa\u0308eval Delhis nii paks, et mo\u0303nda aega polnud lennukitel vo\u0303imalik Delhi rahvusvahelisele lennuva\u0308ljale maanduda ning lennud tuli mujale suunata."}, {"text_idx": "#000009", "text": "Olukorra teeb eriti hulluks asjaolu, et inimesed, kelle majades pole keskku\u0308tet vo\u0303i o\u0303hksoojuspumpa, ku\u0308tavad oma ahje ko\u0303igega, mis ka\u0308tte juhtub. Linnau\u0308mbruse talunikud aga po\u0303letavad suvest ja\u0308a\u0308nud po\u0303hku ning muid po\u0303lluja\u0308a\u0308ke."}, {"text_idx": "#000010", "text": "Linnavalitsus on piiranud autoliiklust ning sulgenud mitmeid ehitusplatse. Linlaste kannatusi see oluliselt leevendanud pole."}, {"text_idx": "#000011", "text": "\"See la\u0308mmatab ja ajab pidevalt ko\u0308hima. Me loodame, et kerged vihmahood muudavad ilma paremaks ja saastetase langeb, aga praegu pole vihma veel kusagilt paista,\" ma\u0308rkis linnaelanik Gopal Krishan."}, {"text_idx": "#000012", "text": "Saastunud o\u0303huga on India pealinna piirkonnas ha\u0308das kokku umbes 40 miljonit inimest."}, {"text_idx": "#000013", "text": "Eestlased ta\u0308htsustavad o\u0303hu puhtust va\u0308hem kui eurooplased keskmiselt"}, {"text_idx": "#000014", "text": "New Delhi piiras sudu to\u0303ttu autode kasutamist"}, {"text_idx": "#000019", "text": "Viljandi ja\u0308tkab vo\u0303idukalt, Tapa endiselt nullil"}, {"text_idx": "#000028", "text": "M-Spordi juht: kahjuks ei la\u0308he mo\u0303nikord asjad loodetult"}, {"text_idx": "#000035", "text": "Pa\u0308rnus avati Jaan Rieti pere lastefotode na\u0308itus \"Meil aiaa\u0308a\u0308rne ta\u0308navas\""}]